kardosdrur/scandi-wiki huggingface dataset:
Paul Ewald Hasse

Paul Ewald Hasse (født 7. juni 1845 i Lübeck, død 30. april 1907 sammesteds) var en tysk historiker.

Hasse blev dr.jur. 1872, samme år stadsarkivar i Kiel, 1880 ekstraordinær professor sammesteds, 1892 stadsarkivar i Lübeck. Foruden at virke som redaktør af lokalhistoriske tidsskrifter, først i Slesvig, senere i Lübeck, og som udgiver af historiske kildeskrifter, for eksempel Kieler Stadtbuch aus den Jahren 1264—1289 (1875) og Schleswig-Holstein-Lauenburgische Regesten und Urkunden (I 1886, II 1888, III 1896) har Hasse skrevet en del afhandlinger vedrørende dansk retshistorie, der vel bærer vidnesbyrd om god vilje, men endnu mere om bristende kræfter. I 1880 udgav han Das Schleswiger Stadtrecht. Untersuchungen zur Dänischen Rechtsgeschichte, som blev skarpt kritiseret af A.D. Jørgensen og V.A. Secher, 1883 Die Quellen des Ripener Stadtrecht. Untersuchungen zur Dänischen und Lübschen Rechtsgeschichte og Dänenrecht und Fremdenrecht in Dänemark zur Zeit Waldemars II. I Hansische Geschichtsblätter, Zeitschrift des Vereins für Lübeckische Geschichte und Altertumskunde og andre tidsskrifter offentliggjorde Hasse en mængde afhandlinger, af hvilke ikke få angår kunsthistoriske emner, for eksempel Bildliche Darstellungen der Schlacht bei Bornhövede, Friedrich Overbecks breve med mere. Endnu kan mærkes Hasses Die Anfänge Lübecks (1893) og Burchard Wulff, ein Lübecker Maler des 17. Jahrhunderts (1898).

Kilder 
 
 

Historikere fra Tyskland
Arkivarer
Ansatte ved Kiels Universitet
Faglitterære forfattere fra Tyskland
Tysksprogede forfattere
Tyskere i 1800-tallet
Personer fra Lübeck
Underpræfektur (Frankrig)

Et Underpræfektur (fransk: sous-préfecture) er en administrationsby i et arrondissement i Frankrig. 

Underpræfektur er også et navn på den bygning, der huser arrondissementets administrative hovedkvarter.
 
I hvert departement eller region er der et præfektur, der har det overordnede ansvar for underpræfekturerne i området. I et arrondissement med et præfektur er der intet underpræfektur.

Frankrigs subnationale enheder
Dole

Dole er en kommune i departementet Jura i regionen Franche-Comté i det østlige Frankrig. Dole er underpræfektur i departementet.
 
Gennem mange år var Dole hovedstad i Frigrevskabet Burgund. Hertug Filip den Gode af Burgund oprettede et universitet i byen i 1422.

Under Den fransk-hollandske krig blev Frigrevskabet Burgund erobret af Ludvig 14. af Frankrig. Landskabet skiftede navn til Franche-Comté. I 1676 gjorde Ludvig 14. Besançon til hovedstad i stedet for Dole. I 1691 blev universitetet også flyttet til Besançon.

Byer i Jura
Organisk peroxid

Organisk peroxider er organiske forbinderlser, som indeholder den funktionelle peroxidgruppe (ROOR'). Hvis R' er hydrogen kaldes stoffet en organisk hydroperoxid. Perestere har en generel struktur RC(O)OOR. O-O bindingen brydes let og danner frie radikaler af formen RO·. Således er organiske peroxider nyttige som radikalstartere for visse typer polymerisation, som for eksempel epoxy resiner der brudes i glasfiber-armeret plast. MEKP og benzoylperoxid er bruges ofte til dette formål. Den samme egenskab betyder også at organiske peroxider enten bevidst eller ubevidst kan skabe eksplosive polymerisationer i materialer med umættede kemiske bindinger, og denne proces har været brugt til sprængstoffer. Organiske peroxider er kraftige blegemidler, ligesom deres uorganiske modstykker.

Hydrogenperoxid under 2. Verdenskrig 

Under 2. Verdenskrig, var Hydrogenperoxid længe på tale som en mulig brændstofløsning for det tyske Kriegsmarines ubåde. Ved hjælp af hydrogenperoxid, kunne ubådene komme op på en hastighed af 12 knob under vandet og opholde sig neddykket i flere dage end med dieselmotorene.

Systemet med hydrogenperoxid var tidligere blevet testet på fly, og blev også testet i ubådsprototypen V80. Resultatet var forbløffende, og kunne betyde en revolution inden for krigsførelsen på havet. En større fuld-skala ubådsmodel kaldet V18 var allerede på tegnebrættet, men blev opgivet da hydroperoxid var svært at skaffe i de store mængder det var nødvendigt, i krigstidens Tyskland.

I stedet valgte man at supplere med større elektriske batterier i ubådende, ved siden af den traditionelle dieselmotor. Mange af ideerne til V18 blev også overført til denne model, kaldet type XXI af hvilken der var planlagt en produktion af 267. Dog nåede kun fire at blive produceret og to at komme i brug, inden krigens afslutning, og ingen af disse fik brugt en eneste torpedo - selvom der kunne affyres 18 stk, på under 20 minutter.

Efter krigen befalede Admiral Karl Dønitz destruktionen af alle type XXI ubådene, men kun 84 af ubådene nåede at blive destrueret, førend at ubådene faldt i hænderne på de allierede. Mange af de nye tiltag på type XXI modellen blev ligeledes benyttet/overført til de nye atomdrevne ubåde, der blev produceret efter 2. Verdenskrig.

Referencer 

Organisk kemi
Funktionelle grupper
Kentucky River

Kentucky River er en biflod til Ohio River og løber i staten Kentucky i USA. Den har en længde på 417 km og afvander store dele af det centrale Kentucky sammen med sine bifloder; øvre del af floden går gennem kulregionen Cumberland Mountains, mens den nedre del løber gennem regionen Bluegrass nordligt og centralt i delstaten. Kentucky River forsyner omtrent hver sjette person i staten med vand.

Floden begynder ved Beattyville, Kentucky, hvor tre tilførselsfloder løber sammen. Disse omtales som North Fork, Mid Fork og South Fork. Den længste af dem - North Fork of Kentucky River - er 201 km lang. Det totale flodsystem Kentucky-North Fork er dermed i alt 618 km langt. North Fork kunne forresten have været endnu 8–9 km længere, hvis man ikke i 1960'erne havde bortsprængt en klippe og forkortet flodløbet ved "Jackson Panhandle" () for at lave en kunstig sø, Panbowl Lake, for sportsfiskerne.

Næste biflod af betydning løber sammen med Kentucky River ca. 18 km sydøst for byen Winchester er Red River. Den er godt 90 km lang og starter i bjergområderne kaldt Cumberlandplaeauet, mod øst i Wolfe County. Red River løber mod vest gennem et naturskønt område i Daniel Boone National Forest. I 1993 blev en 32 km lang strækning af floden gennem Red River Gorge fredet som naturpark.

To af de store floder i Kentucky var oprindelig navngivet til ære for det engelske hertugpar af Cumberland: Cumberland River efter prins William Augustus, og Luisa River efter hans hustru, prinsesse Luisa. Efterhånden gik navnet Luisa ud af brug, Louisa River blev til Kentucky River, og navnet blev i stedet hængende ved en lille flod med kilde i Pike County i den østlige del af Kentucky i form af navnet Levisa Fork River, en flod som ikke engang løber til Kentucky River, men til flodsystemet Big Sandy River.

Kentucky River som transportvej 

Indtil 1986 var Kentucky sejlbar i hele sin længde op til Beattyville gennem et system af fjorten sluser, som kunne løfte lægterfartøjer 66 meter, fra 128 moh. ved Carroltown ved flodens udløb i Ohio River og op til 194 moh. Lægterne havde fragtet jernbaneskinner, anlægsmaskiner etc. ind i Kentucky og blandt andet kul og tømmer ud.

Fra 1986 var behovet for flodtransport i stor grad bortfaldet efter omfattende vejbyggerier, samt jernbanespor ud fra næsten alle kulmineområdene i det østlige Kentucky. Der blev ikke længere givet støtte til vedligehold af de ti øverste af disse sluser, og derefter var floden kun sejlbar op forbi delstatshovedstaden Frankfort og yderligere godt 20 km til sluse #5 i Anderson County.

Fra 2007 blev de fire nedre sluser også nedlagt, men der blev bygget transportramper, så mindre både let kunne transporteres forbi de gamle sluseanlæg. På denne måde er Kentucky River i dag delvis farbar længere op end Beattyville, i alle tre løb, North Fork, Middle Fork og South Fork.

Se også 
 Vandløb i USA

Eksterne kilder/henvisninger 

 - «Engineering the Kentucky River - The Commonwealth's waterways»  (8,5 mb) af Leland R. Johnson and Charles E. Parrish (1999)

Vandløb i Kentucky
Saintes

Saintes er en kommune og et arrondissement i departementet Charente-Maritime i regionen Poitou-Charentes i det vestlige Frankrig. Saintes by er underpræfektur i Saintes Arrondissement.

Romersk provinshovedstad 
Saintes har fået sit navn efter et gallisk folk, som levede i området. I romersk tid hed byen Mediolanum Santonum, og den var hovedstad for Civitas Santonum (en romersk administrativ enhed) og for provinsen Aquitanien. Saintes' ledende stilling overgik i det 2. århundrede til Poitiers, mens Bordeaux blev den ledende by i det 3. århundrede.

Fransk provinshovedstad 
Fra 1451 til 1790 var Saintes hovedstad for provinsen Saintonge.

Byer i Charente-Maritime
Mërgim Mavraj

Mërgim Mavraj (født 9. juni 1986 i Hanau, Tyskland) er en tysk/albansk fodboldspiller, der spiller for tyske Hamburger SV.

Personlige liv 
Mavraj blev født i Hanau som ligger i Vesttyskland. Hans forældre er begge albanere fra Kosovo.

Klubkarriere

SV Darmstadt 98 
Efter at han skiftede til SV Darmstadt 98 i 2004 fra SG Rosenhöhe Offenbach som ynglingespiller, spillede han et år for klubbens U19 hold. Her spillede han 23 kampe og scorede 3 mål, indtil han i sommerpausen 2005 blev rykket op på senior førsteholdet.

Den 18. marts 2006 fik han både sin debut som professionel og også sin officielle klub-debut for Darmstadt 98, da han spillede 51 minutter af 3-1 nederlaget imod SC Pfullendorf, idet han fik sit andet gule kort, og blev sendt tidligt i bad.

VfL Bochum 
Mavraj skiftede til VfL Bochum den 1. juli 2007. Her spillede han indtil den 19. januar 2011

Han nåede at spille 67 førsteholdskampe, samt 8 kampe for reserve holdet.

SpVgg Greuther Fürth 
Den 19. januar 2011 skiftede Mavraj til SpVgg Greuther Fürth.

I august 2012 overtog Mavraj anførerbindet i klubben.

Han spillede i alt 114 kampe for klubben, og blev noteret for 4 mål samt 5 assist i Fürth trøjen.

FC Köln 
Mavraj havde meddelt, at hvis ikke Fürth ville rykke op i Bundesligaen, ville han forlade klubben til sommer, hvor hans kontrakt også udløb. Men nyoprykkede FC Köln snuppede den 19. maj 2014, og han skiftede i sommerpausen til FC Köln. Han skrev en 3-årig kontrakt med klubben.

International karriere 
Mavraj fik sin debut for Albaniens landshold den 22. maj 2012 i 2-1 sejren over .

Eksterne henvisninger 

Fodboldspillere fra Tyskland
Fodboldspillere fra Albanien
Fodboldspillere fra VfL Bochum
Fodboldspillere fra Greuther Fürth
Fodboldspillere fra 1. FC Köln
Deltagere ved det europæiske mesterskab i fodbold 2016
Valdet Rama

Valdet Rama (født 20. november 1987 i Mitrovica, Kosovo, dengang SFR Jugoslavien) er en albansk fodboldspiller, der spiller for spanske Real Valladolid.

Klubkarriere

FC Ingolstadt 
Rama skiftede til FC Ingolstadt i 2008. Han fik sin debut som professionel den 17. august 2008, da han startede inde imod SpVgg Greuther Fürth, og scorede bl.a. et mål i sin debut kamp.

Hannover 96 
I juli 2009 skiftede Rama til Hannover 96 på en tre-årig kontrakt.

Örebro SK 
Den 26. februar 2011 skiftede Rama til svenske Örebro SK. Han startede sin første sæson godt ud, og scorede hele 8 mål som kantspiller. Sæsonen efter blev han bænket, og blev kritiseret for sin mangel på defensivt arbejde, af sin manager.

Real Valladolid 
Den 31. januar 2013 blev det bekræftet, at Rama skiftede til spanske Real Valladolid.

Den 9. marts 2013 fik han sin debut for klubben, hvor han i 1-1 opgøret imod Málaga CF erstattede Daniel Larsson i 71' minut.

International karriere 
Rama fik sin debut for Albaniens landshold den 26. marts 2013, i en venskabskamp imod .

Eksterne henvisninger 
 National-football-teams | Spillerinfo
 Transfermarkt | Spillerinfo
 Scoresway | Spillerinfo
 Kicker.de | Spillerinfo

Fodboldspillere fra Albanien
Fodboldspillere fra Kosovo
Fodboldspillere fra VfL Wolfsburg
Fodboldspillere fra Hannover 96
Fodboldspillere fra Örebro SK
Fodboldspillere fra Real Valladolid
Frederiksværk-Vinderød Sogn

Frederiksværk-Vinderød Sogn er et sogn i Frederiksværk Provsti (Helsingør Stift). Sognet ligger i Halsnæs Kommune. I Frederiksværk-Vinderød Sogn ligger Frederiksværk Kirke og Vinderød Kirke.

Sognet blev dannet 1. juli 2014 ved en sammenlægning af Frederiksværk Sogn og Vinderød Sogn.

I det tidligere Frederiksværk Sogn findes flg. autoriserede stednavne:
 Frederiksværk (bebyggelse)
 Magleblik (bebyggelse)
 Nyhuse (bebyggelse)
 Skovbakken (bebyggelse)

I det tidligere Vinderød Sogn findes flg. autoriserede stednavne:
 Arrenakke (areal)
 Arresødal (bebyggelse, ejerlav)
 Karlsgave (bebyggelse)
 Karsemose (bebyggelse, ejerlav)
 Karsemose Overdrev (bebyggelse)
 På Sandet (areal)
 Vinderød (bebyggelse, ejerlav)
 Vinderød Enghave (bebyggelse)
 Vinderød Skov (bebyggelse)
 Ørkesholm (bebyggelse)
 Åsebro (bebyggelse)

Noter

Eksterne henvisninger 
 
 

Sogne i Halsnæs Kommune
Sogne i Helsingør Stift
Sogne i Strø Herred
Etableret i 2014
Pingvinen og strandstenen

Pingvinen og strandstenen (en: The Pebble and the Penguin)  er en animeret spillefilm fra 1994 instrueret af Don Bluth.

Figurer i filmen

Eksterne henvisninger 
 
 Pingvinen og strandstenen på Disney Screencaps.com

Amerikanske film fra 1995
Animationsfilm fra USA
Erik Høyer Møller

Erik Høyer Møller (28. april 1818 i Skive – 12. marts 1904 i Hillerød) var en dansk præst og forfatter, søn af Jens Møller.

Møller blev student 1836, cand. theol. 1842, personel kapellan hos faderen 1843—50; "efter at have søgt over 40 Embeder forgæves" fik han efter Isted-slaget et embede som feltpræst ved hæren i Sydslesvig. I denne stilling kom han til Frederiksstad og oplevede byens belejring og stormen 4. oktober. Efter krigens slutning blev han som eneste feltpræst tilbage hos de hærafdelinger, der endnu blev liggende ved den holstenske grænse. I 1857 blev han garnisonspræst i Slesvig by, 1861 sognepræst i Nordborg på Als, efter øens erobring 1864 afsat af preusserne. I 1866 fik han atter kald, Kølstrup-Agedrup på Fyn, og i dette embede blev han til 1892, da han tog afsked og flyttede til Randers, senere til Hillerød. I 1881 var han tillige blevet provst i Bjerge-Åsum Herreder.

Under forfatternavnet En gammel Feltpræst begyndte Møller, i en fremrykket alder, at udgive en række livs- og tidsskildringer, især fra feltlivet under Treårskrigen. Hans kærlighed til fædrelandet, Sønderjylland og den danske hær i forbindelse med hans rige oplevelser i hin stærkt bevægede tid har meddelt disse skildringer en varme og hjertelighed, som har skaffet dem indgang i en stor og taknemmelig læsekreds. I 1879 udkom Præsten i Krigen og Tre af mine Venner, det sidste skrift med en smuk skildring af Hans Helgesen, 1883 Ellen, et Livsbillede af en trofast Sjæl, 1890 Overlægen, 1894 Livs- og Krigserindringer, 1896 Den gamle Præstegaard, en skildring af hjemmet i Skive.

Kilder

Eksterne henvisninger 
 

 
 

Præster fra Danmark
Selvbiografer fra Danmark
Danskere i 1800-tallet
Personer fra Skive
Bertel Elmgaard

Hans Bertel Marius Elmgaard (16. oktober 1861–21. marts 1894) var en dansk forfatter.

Elmgaard var født i en landsby ved Vejle af bønderfolk. Efter at have gået på folkehøjskole blev han journalist, først ved et provinsblad og siden i København. Samtidig skrev han flere fortællinger og skitser fra land og by: Tøbrud (1883), Stille Egne (1885), Hjemstavnsbilleder (1888), I Marken (1894). De er tidsbilleder, der præges af en jævn og frisk, demokratisk ånd.

Kilder 

 

Journalister fra Danmark
Dansksprogede forfattere fra Danmark
Danskere i 1800-tallet
Elitettan

Elitettan er den næsthøjeste svenske fodboldserie for kvinder. Den er umiddelbart under Damallsvenskan.

Klubber i 2019 

IK Uppsala var tidligere kendt som IK Sirius Fotboll

Oprykkede hold

Fodbold i Sverige
Kvindefodboldligaer
Habo

Habo er et byområde i Habo kommun i Jönköpings län i Sverige. I 2010 var indbyggertallet 6 883.

Se også
Habo Kirke

Kilder

Eksterne henvisninger
Brandstorp

Brandstorp er en landsby i Habo kommun i Jönköpings län i Sverige. I 2010 var indbyggertallet 116.

Se også
Brandstorps Kirke

Kilder

Eksterne henvisninger

Byer i Habo kommun
Mullsjö

Mullsjö er et byområde og hovedby i Mullsjö kommun i Jönköpings län i Sverige, men hører til landskabet Västergötland. Mullsjö ligger ved søen Mullsjön og forbi byen løber riksväg 26 med cirka 25 kilometer til Jönköping. Ryfors bruk er et stykke kulturhistorie beliggende umiddelbart vest for byen.

Bebyggelsen 
Mullsjö består af beboelsesområderne Bosebygd, Sjöryd, Havstenshult, Fisket, Torestorp, Gunnarsbo og industriområdet Gyllenfors. I Mullsjö findes en stærk industri hvor blandt andet Kongsberg Automotive er størst. Byen har tidligere haft en gymnasieskole, Mullsjögymnasiet, som var aktiv i årene 1997 til 2010 hvorefter den blev nedlagt; skolen havde blandt andet floorball som indretning. Mullsjö Folkhögskola, til hvilken gymnasieskolen lå i direkte tilknytning, findes stadigvæk og er i drift hele året. Om sommeren er der fuld aktivitet med et stort udvalg af sommerkurser og den resterende del af året er der fyldt med elever. Befolkningsudviklingen i Mullsjö kommun er lille men ekspanderer  på flere måder, dels gennem det kommunale boligselskab Mullsjö Bostäder som løbende bygger nye centrale boliger, og dels gennem etableringen af nye boligområder på hvilke almenheden kan bygge deres huse; et sådant område er Ruders Hagar.

Navnet 
Byen Mullsjös navn er hentet fra den nærtliggende Mullsjön, fra starten til den station som åbnede for trafik i 1862. Søens navn blev første gang nævnt i 1481 (Mulsiøø). Forleddets betydning er uklar.

Forbindelser 
Mullsjö ligger langs riksväg 26/47 og har en jernbanestation på Jönköpingsbanan, som i midten af 2000'erne blev rejsecentrum.

Idræt 
I Mullsjö findes blandt andet eliteserieholdet og floorballklubben Mullsjö AIS samt ski- og orienteringsklubben Mullsjö SOK, Mullsjö alpina skidklubb (MAS) samt fodboldklubben Mullsjö IF.

Referencer

Eksterne henvisninger

 
Byer i Habo kommun
Axel Möller

Didrik Magnus Axel Möller (født 16. februar 1830 i Sjörup i Skåne, død 25. oktober 1896 i Lund) var en svensk astronom.

Möller studerede i Lund, blev 1851 assistent ved Observatoriet, 1853 docent i astronomi, 1855 observator og 1863 professor i astronomi og direktør for Observatoriet. Möller begyndte sin videnskabelige produktion med afhandlingen Om Lunds Observatoriums longitud (1853) og sin beregning af kometen 1852, III; men mest bekendt blev han ved sin indgående undersøgelse over Fayes Komet, der senere altid benævnes Faye-Møllers komet (Undersökning af Fayeska kometens bana, 1861) og over asteroiden Pandora (Planeten Pandoras rörelse, 1870 og 1871), for hvilke arbejder han 1881 fik det engelske astronomiske selskabs guldmedalje. På det nye observatorium, som Möller grundede, har han anstillet talrige observationer (Planet- och komet-observationer anställda på Lunds observatorium 1867—82 i Acta Universitatis Lundense).

Kilder 
 

Astronomer fra Sverige
Ansatte ved Lunds Universitet
Faglitterære forfattere fra Sverige
Svensksprogede forfattere fra Sverige
Svenskere i 1800-tallet
Personer fra Skåne
Sandhem

Sandhem er et byområde i Mullsjö kommun i Jönköpings län i Sverige. I 2010 var indbyggertallet 702.

Kilder

Se også 
 Sandhems Kirke

Byer i Mullsjö kommun
Bankeryd

Bankeryd er et byområde i Jönköpings kommun i Jönköpings län i Sverige. I 2010 var indbyggertallet 8 107.

Kilder

Se også
Bankeryds Kirke

Eksterne henvisninger

Byer i Jönköpings kommun
Vetlanda

Vetlanda er et byområde i Vetlanda kommun i Jönköpings län i Sverige. 

I 2010 var indbyggertallet 13 050.

Bandyklubben Vetlanda BK har hjemsted i byen.

Kilder

Eksterne henvisninger
Slottsbron

Slottsbron er et byområde i Grums kommun i Värmlands län i Sverige. I 2010 var indbyggertallet 1 039.

Kilder 

Byer i Grums kommun
Ingeborg Kristiane Rosenørn-Teilmann

Ingeborg Kristiane Rosenørn-Teilmann, født Rosenørn (27. juli 1852 i Fredericia – 23. april 1929 på Nørholm) var en dansk godsejer til Stamhuset Nørholm og forfatter. Hun var datter af Theodor Rosenørn-Teilmann, som hun i 1879 efterfulgte som besidder af stamhuset. Som stamhusherrinde føjede hun "Teilmann" til sit efternavn. Hendes mor Christine Marie v.Rosenørn (1821-1852), datter af stiftamtsmand Carl Gustav v.Rosenørn (1784-1858) og Mette Margrethe de Wormskjold (1786-1858), var hendes faders kusine.

Stamhuset Nørholm samt Lunderup kom i arv efter hendes moder, idet erektor Andreas Charles de Teilmann (1723-1790) havde disponeret, at godset skulle arves af "den kvindelige descendent paa spindesiden af mine forældre", dvs. "den alene, som nedstammer fra min moder (Christine Marie Reenberg) som datter af datter, saasom hendes datter, datters datter, datters-datters-datter og saa framledes". Derved blev den første stamhusherrinde Christine Marie de Wormskjold (1752-1817), datter af erektors søster Ingeborg Christiane Teilmann (1720-1785) der var gift med kancellisekretær Henrik Christian de Wormskiold (1726-1760) til Bramming. Ingeborg Kristiane v.Rosenørn-Teilmann ophævede stamhuset i 1921 og blev derved Nørholms sidste stamhusherrinde. Ejendommen gik i arv efter hende til Frederik Marcus v.Rosenørn-Lehn (1867-1951) til Rössjöholm, tip-oldebarn til Henrik Christian v.Rosenørn-Lehn (1782-1847), søn af Christine Marie de Wormskjold og Christian v.Rosenørn-Teilmann (1741-1812). Ejendommen Nørholm gik ud af familiens eje først i 1979.

Fra 1887 til 1919 boede hun sammen med komponisten og lærer Ane Elisabeth Susette Boisen (1850-1919) som i nært samarbejde satte adskillige af hendes digte, t.ex. en samling romancer Fra Lunden, 1901. Ingeborg Kristiane v.Rosenørn-Teilmann udgav religiøse digte og naturlyrik, behandlede historiske emner i versromaner, genfortalte et par islandske sagaer, og udgav strøtanker og småafhandlinger enten anonymt, under mærket I.K.R. og under sit fulde navn, samlede i Ude i frisk Luft, 1905, Af min Dagbog, 1917, i musik.

Noter 

Ingeborg Kristiane
Personer fra Fredericia
Personer i Dansk Kvindebiografisk Leksikon
Selvbiografer fra Danmark
Romanforfattere fra Danmark
Digtere fra Danmark
Personer i Kraks Blå Bog (afdøde)
Godsejere fra Danmark
The Flintstones i Viva Rock Vegas

The Flintstones i Viva Rock Vegas (en: The Flintstones in Viva Rock Vegas)  er en animeret spillefilm fra 2000.

Handling

Referencer

Eksterne henvisninger 
 

Amerikanske film fra 2000
Animationsfilm fra USA
Dinosaurer i fiktion
Vilde Rolf

Vilde Rolf (eng: Wreck-It Ralph) er en amerikansk tegnefilm fra 2012 som er baseret på spillet Fix-It Felix Jr. fra 1982

Medvirkende

Referencer

Eksterne henvisninger 

 Officielt disney website 
 

Amerikanske film fra 2012
Animationsfilm fra USA
Engelsksprogede film
Disney tegnefilm
Peter Plys - Nye eventyr i Hundredemeterskoven

Peter Plys - Nye eventyr i Hundredemeterskoven (eng: Winnie The Pooh) er en amerikansk tegnefilm fra 2011.

Medvirkende

Referencer

Eksterne henvisninger 

 Officielt disney website 
 

Amerikanske film fra 2011
Animationsfilm fra USA
Disney tegnefilm
Peter Plys-film